CELEX: 32016D0159
Language: hu
Date: 2016-02-04 00:00:00
Title: A Bizottság (EU) 2016/159 végrehajtási határozata (2016. február 4.) a 652/2014/EU európai parlamenti és tanácsi rendeletben említett növénykárosítók elleni biztonsági intézkedésekre vonatkozó támogatási kérelmek, illetve kifizetési kérelmek, valamint a velük kapcsolatos információk benyújtására vonatkozó eljárások megállapításáról (az értesítés a C(2016) 524. számú dokumentummal történt)

6.2.2016   
            
            
               HU
            
            
               Az Európai Unió Hivatalos Lapja
            
            
               L 31/51
            
         A BIZOTTSÁG (EU) 2016/159 VÉGREHAJTÁSI HATÁROZATA
   (2016. február 4.)
   a 652/2014/EU európai parlamenti és tanácsi rendeletben említett növénykárosítók elleni biztonsági intézkedésekre vonatkozó támogatási kérelmek, illetve kifizetési kérelmek, valamint a velük kapcsolatos információk benyújtására vonatkozó eljárások megállapításáról
   
      
         (az értesítés a C(2016) 524. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (5) bekezdésére,
   mivel:
   
               (1)
            
            
               A 652/2014/EU rendelet 16. cikkének (1) bekezdésével összhangban a tagállamoknak támogatás ítélhető oda az említett rendelet 17. cikkében felsorolt valamely károsító jelenlétének megerősítése nyomán végrehajtott biztonsági intézkedésekre.
            
         
               (2)
            
            
               A károsító által okozott járványok kitöréseiről a tagállamok a 2014/917/EU bizottsági végrehajtási határozat (2) 1. és 2. cikkének megfelelően hivatalos bejelentést tesznek a Bizottságnak. A hivatalos bejelentésben megadott információk képezik a károsító által okozott járvány kitörésével összefüggő előzetes tájékoztatást.
            
         
               (3)
            
            
               A hatékony és eredményes pénzgazdálkodás biztosítása és a tagállamok által végrehajtott növényvédelmi intézkedésekről való gyors tájékoztatás érdekében helyénvaló megállapítani a tagállamok számára támogatási kérelmeik, illetve kifizetési kérelmeik benyújtásának határidejét, valamint meghatározni a benyújtandó információk körét. Mindenekelőtt a tagállamoknál felmerült kiadások első és aktualizált becslését kell benyújtani.
            
         
               (4)
            
            
               Szükséges meghatározni a nemzeti valutaként nem eurót használó tagállamok által benyújtott pénzügyi becslések és kifizetési kérelmek összegének átváltásakor alkalmazandó árfolyamot.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Előzetes tájékoztatás a becsült költségekről
   Annak érdekében, hogy uniós pénzügyi hozzájárulásban részesülhessenek, a tagállamok a 652/2014/EU rendelet 17. cikkében felsorolt valamely károsító jelenlétének hivatalos megerősítésétől számított két hónapon belül előzetes tájékoztatást nyújtanak a károsító által okozott járvány kitöréséről. A Bizottságnak tett, a 2014/917/EU végrehajtási határozat 1. és 2. cikkében ismertetett bejelentések ilyen előzetes tájékoztatásnak minősülnek.
   A tagállamok legkésőbb a károsító jelenlétének hivatalos megerősítését követő hat hónapon belül a 652/2014/EU rendelet 16. cikke (1) bekezdésének megfelelően támogatási kérelmet nyújtanak be a Bizottságnak az e határozat I. mellékletében található mintának megfelelő elektronikus fájl használatával.
   A kérelemnek tartalmaznia kell a következő információkat:
   
               a)
            
            
               a becsült működési költségek a 652/2014/EU rendelet 18. cikke (1) bekezdésének a) pontjában említettek szerint;
            
         
               b)
            
            
               a harmadik felekkel kötött szolgáltatási szerződések becsült költségei a 652/2014/EU rendelet 18. cikke (1) bekezdésének b) pontjában említettek szerint;
            
         
               c)
            
            
               a tulajdonosoknak és a piaci szereplőknek fizetett kártérítés becsült költségei a 652/2014/EU rendelet 18. cikke (1) bekezdésének c) pontjában említettek szerint;
            
         
               d)
            
            
               adott esetben a károsító felszámolásához elengedhetetlen bármely egyéb, a 652/2014/EU rendelet 18. cikke (1) bekezdésének e) pontja szerinti becsült költség, megfelelő indoklással ellátva.
            
         A második bekezdésben említett információk benyújtását követően a tagállamok háromhavonta aktualizált információkat nyújtanak be az említett bekezdés szerinti költségekről.
   Az olyan károsítók felszámolásához és/vagy visszaszorításához nélkülözhetetlen becsült költségek ellensúlyozását célzó támogatás iránti kérelmeknek, amelyekre vonatkozóan a korábbi naptári években már nyújtottak be kérelmet, tartalmazniuk kell az e határozat aktualizált I. mellékletében foglaltakat.
   2. cikk
   Kifizetési kérelmek
   Az éves finanszírozási döntésben meghatározott végső időpontot, vagy a károsító felszámolásának és/vagy visszaszorításának igazolását követő hat hónapon belül – attól függően, melyik következik be korábban – a tagállamok benyújtják a Bizottságnak a következőket:
   
               a)
            
            
               a felmerült támogatható költségekre vonatkozó kifizetési kérelem az e határozat II. mellékletében található mintának megfelelő elektronikus fájl használatával;
            
         
               b)
            
            
               technikai jelentés e határozat III. mellékletének megfelelően.
            
         3. cikk
   Átváltási árfolyam
   Ha egy tagállamnál a becsült költségek vagy kiadások összegei nem euróban merültek fel, akkor az érintett tagállam azokat átváltja euróra az Európai Központi Bank által annak a hónapnak az első napja előtti utolsó kereskedelmi napon jegyzett árfolyamon, amelyben az érintett tagállam a kérelmet benyújtja.
   4. cikk
   Alkalmazhatóság
   Ez a határozat a károsítók által okozott járványok olyan kitörései tekintetében alkalmazandó, amelyeket a 2016. január 1-jétől jelentettek be a Bizottságnak.
   5. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2016. február 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 189., 2014.6.27., 1. o.
   
   
      (2)  A Bizottság 2014/917/EU végrehajtási határozata (2014. december 15.) a károsítók jelenlétének, valamint a tagállamok által hozott vagy tervezett intézkedéseknek a bejelentése tekintetében a 2000/29/EK tanácsi irányelv végrehajtására vonatkozó részletes szabályok megállapításáról (HL L 360., 2014.12.17., 59. o.).
   
      I. MELLÉKLET
      A.   FELSZÁMOLÁS
      
         
      
         
      B.   VISSZASZORÍTÁS
      
         
      
         
      C.   EGYÉB INTÉZKEDÉSEK
      
         
      
         
   
   
      II. MELLÉKLET
      A.   FELSZÁMOLÁS
      
         
      
         
      
         
      B.   VISSZASZORÍTÁS
      
         
      
         
      
         
      C.   EGYÉB INTÉZKEDÉSEK
      
         
      
         
      
         
   
   
      III. MELLÉKLET
      A technikai jelentésnek tartalmaznia kell a következőket:
      
                  1.
               
               
                  az intézkedések végrehajtásának kezdő és záró időpontja;
               
            
                  2.
               
               
                  a végrehajtott technikai intézkedések leírása a kulcsfontosságú adatokkal együtt;
               
            
                  3.
               
               
                  epidemiológiai térképek (a körülhatárolt területek, kitöréssel érintett területek stb. térképei);
               
            
                  4.
               
               
                  az érintett intézkedések alkalmazása nyomán a felszámolás, a visszaszorítás vagy más intézkedések végrehajtásában elért eredményekről szóló részletes információk;
               
            
                  5.
               
               
                  az epidemiológiai vizsgálatok eredményei;
               
            
                  6.
               
               
                  egyéb lényeges epidemiológiai dokumentumok.